Казанда “Яңа ел солянкасы” булачак

	Яңа ел бәйрәме якынлаша бит, җәмәгать! Кайсы хуҗабикә ничектер, ә менә “Барс-Медиа”лылар инде солянка әзерләргә керешкәннәр дә. “Татарча солянка” проектының чираттагысы – “Яңа ел солянкасы”на алар барыгызны чакырып кала. 	 Һәркем дә солянканы “авыз итә” алачак! Сезнең һәрберегезнең яраткан җырчылары бары тик иң матур җырларны гына башкарып, һәркемнең күңелен күрергә, бәйрәм рухы өстәргә инде әзер!

Ә иң мөһиме: бәйрәм рухын тою, балачак хыялларын искә төшерү, янәдән Кыш бабай могҗизасына ышану мөмкинлеге туачак. Ә бүләкләр, танылган Кыш бабайлар һәм Кар кызлары... Санта-Клаусларның инструменталь  ансамблен дә башкача күрүм мөмкинлеге тумас әле!!!  

Солянкадагы ингредиентлар бихисап булган кебек үк, “Яңа ел солянкасы” сәхнәсендә дә бик күп җырчылар катнашачак. Солянка булгач, солянка булсын инде, әйдә! Тоз-борыч өстәү сездән, ә шәп кәеф - бездән!

Концерт ике көн була, өлгерәм әле, дип иркенләмәгез, билетларны сатып алып бетермәсеннәр, берүк ашыга күрегез!

Барыгызны да 21 декабрь көнендә 17:00 сәгатьтә “УНИКС” концертлар залында көтеп калабыз!

Белешмәләр өчен телефон: 297-43-77.   

Барс-Медиа

	№   |  	


